L’ORGANITZACIÓ COLONIAL. | CIÈNCIES SOCIALS QUART D’ ESO\nFa 150 anys gran part d’Àfrica, Àsia i l’Oceà Pacífic encara eren desconeguts per al europeus.Viatges científics i exploracions geogràfiques: francesos i britànics. Livingston i Stanley van recorrer i cartografiar Àfrica central.Superioritat militar, i tècnica van permetre una fàcil ocupació després van reclutar tropes entre els nadius per posar-les al seu servei.\nTipus de colònies:\nColònies d’explotació: comptaven amb un gobernador, comandaments militars i un gran nombre de funcionaris de la metròpoli. Exemple: l’Índia. Plantacions café, sucre, cacau, cautxú, coure, carbó, or, diamants.\nColònies de poblament. Clima i/o despoblament, i riquesa natural afavoria migració. Comptaven amb un govern autònom. Els britànics denominaven dominis a aquests territoris. Per exemple: Canadà, Austràlia i Nova Zelanda.\nProtectorats: Tenien un govern indígena però amb forta influencia de la metrópoli. Marroc era un protectorat de França i Espanya. Un altre exemple va ser el d’Egipte que es va convertir en un protectorat britànic per poder explotar el canal de suez.\nThis entry was posted in 6. L'època de l'imperialisme on 14 maig 2009 by aegea.\n← L’ imperialisme i les seves causes. Conseqüències de la colonització →


EXCURSIONS EN FAMÍLIA DIUMENGE 4 DE MARÇ – AMPA LA MAR BELLA\nData: diumenge 4 de març de 2018\nPunt de Trobada: Plaça de Mireia, Esplugues de Llobregat\nAccès al punt de trobada: Agafar la ronda del litoral fins el nus de la trinitat on seguirem per la ronda de dalt fins agafar la sortida “Esplugues” i continueu carrerejant fins trobar la plaça de Mireia a la part alta d’Esplugues. Trigareu en arribar uns 35´ des del Poble Nou.\nDescripció de la jornada: L’objectiu serà descobrir la vall de St Just i, veurem si encara trobem els ametllers florits. Passarem per la font del ferro i la font de la beca i algunes masies.\nItinerari circular de 5 km i 170 m de desnivelll.\nComentaris:Dinar de pic-nic.\nLes excursions en família són organitzades per un grup de pares sense cap altre interes que passar una bona estona. Tingues en compte que la responsabilitat de qualsevol accident que pugui ocórrer recau sobre les pròpies famílies que hi participen.


Tornam a “Son Hugo” !!! – Mallorca Waterpolo Club\nTornam a “Son Hugo” !!!\nEntrenaments a partir del 14 de juny i fins el 30 de juny (ambdos dies inclosos).\nInformam que a partir del dilluns 14 de juny els entrenaments del Mallorca Waterpolo Club, a excepció de l’absolut masculí, es realitzaran a a la piscina de Son Hugo (concretament a la piscina exterior de salts).\nDe dilluns a divendres de 15:00 a 17:00 entrenament de l’absolut femení.\nDilluns dimarts i dijous de 17:00 a 18:00 entrenament del grup cadet mixte.\nDimecres i divendres de 17:00 a 18:00 entrenament del grup infantil i aleví.\nRecordam que els esportistes han de venir amb el banyador posat de casa, que no se poden utilitzar vestuaris ni dutxes i que en acabar s’hauràn de canviar a peu de piscina.\nNomés se permetrà l’accés a la piscina a les 15:00 a les absolutes, a les 17:00 sortiran les absolutes i entraran els cadets, infantils i alevins per sortir a les 18:00. Per tal cosa pregam màxima puntualitat. Si algú arriba fora d’aquest horari no se permetrà l’accés.\nSón Hugo encara no compta amb els serveis sufucients per poder entrar a qualsevol hora dins el nostre horari. Esperam que tothom pugui venir a aquests darrers entrenaments de la temporada. Aprofitam per agraïr a tothom la comprensió i paciència que heu tengut en aquesta complicada temporada d’exili.\nEn cas de qualsevol dubte contactau amb els tècnics. Gràcies.


INDÚSTRIA AGROALIMENTÀRIA | 14/12/2021 Ruralcat\nEl DACC posa en marxa diferents iniciatives per impulsar el sector làctic català\nEs crearà l’Institut de la Llet per posar en valor la llet i promoure’n el seu consum, s’habilitarà amb l’Institut Català de Finances una línia de crèdits específica per al sector lleter amb interès íntegrament bonificat per finançar les seves necessitats de circulant i s’impulsarà un índex de referència relatiu als costos de producció.\nL’Institut esdevindrà una institució de referència per donar a conèixer les propietats i els beneficis del consum de la llet\nEl Departament d’Acció Climàtica, Alimentació i Agenda Rural ha anunciat un paquet de mesures de suport al sector làctic català davant la crítica situació que pateix pels baixos preus i l’escalada de cost de les matèries primeres. El DACC impulsarà la creació de l’Institut Català de la Llet i els Productes Làctics, una nova línia de préstecs específica per al sector lleter amb interès bonificat íntegrament, i l’establiment d’un nou índex de referència relatiu als costos de producció de la llet.\nLa creació de l’Institut Català de la Llet i els Productes Làctics té com a objectiu principal posar en valor la llet i els productes làctics com a aliments saludables i sostenibles des d’un vessant més científic i promoure’n així el consum. L’Institut esdevindrà una institució de referència per donar a conèixer les propietats i els beneficis del consum de la llet i els productes làctics i enaltir la qualitat de la llet produïda a Catalunya. Estarà liderat pel sector mateix i treballarà en àmbits com el de la nutrició, la salut o la sostenibilitat.\nAlhora, el Departament d’Acció Climàtica, a través de l’Institut Català de Finances, habilitarà una línia de crèdits específica per al sector lleter amb interès íntegrament bonificat per a persones autònomes i empreses agràries i agroalimentàries per finançar les seves necessitats de circulant. L’import total serà de fins a 10 milions d’euros amb unes condicions especials per a unes 300 explotacions lleteres, atesos els baixos preus del sector i l’escalada de cost de les matèries primeres. Els imports que es podran sol·licitar aniran de 15.000 a 50.000 euros i els interessos que haurien de pagar els ramaders i les ramaderes els assumirà íntegrament el Departament.\nEn el marc del Codi de Bones Practiques comercials al llarg de la cadena alimentària de Catalunya (CBPC), el DACC també impulsarà l’establiment d’un índex de referència relatiu als costos de producció de la llet a tenir en compte en els contractes de compravenda de la llet. Aquesta proposta pretén que la producció percebi un preu just per litre de llet i avançar en l’equilibri de la cadena de valor de la llet. L’adopció d’aquest índex, calculat segons la nova metodologia de càlcul de costos treballada per l’Observatori de la Llet des de 2017, suposaria un pas endavant per garantir un preu just als productors de llet.\nL’any 2011, hi havia a Catalunya 921 explotacions lleteres i ara n’hi ha 490. D’aquestes explotacions lleteres, 23 explotacions concentren gairebé una tercera part (el 31%) del total de vaques de llet de Catalunya. La capacitat de les explotacions lleteres a Catalunya és d’uns 77.000 caps de bestiar, dels quals 24.000 es troben en aquestes 23 granges. Segons dades del Departament en una simulació de costos, aquest mes d’agost el preu real percebut pels ramaders va ser de 33,42 ct. d’€/litre, mentre que el mínim perquè el litre de llet sigui rendible se situaria en 37,41 ct. d’€/litre.


Guindos passa davant l'Eurocambra el primer examen per ser vicepresident del BCE\nEl ministre d'Economia espanyol es disputa el càrrec amb l'irlandès Philip Lane\n3 min. Brussel·les 14/02/2018 20:05\n651x366 El ministre d’Economia, Luis de Guindos, en una compareixença al Congrés dels Diputats, a Madrid. / AFP El ministre d’Economia, Luis de Guindos, en una compareixença al Congrés dels Diputats, a Madrid. / AFP\nEl ministre d'Economia espanyol, Luis de Guindos, podria deixar la seva cartera en les pròximes setmanes per ocupar una de les vicepresidències del Banc Central Europeu, càrrec que es disputarà amb el governador del Banc d'Irlanda, Philip Lane.\nFonts de l'entorn del ministre donen per feta l'elecció de Guindos, però el ministre del PP encara haurà de superar alguns obstacles, entre els quals aconseguir el vistiplau del Parlament Europeu. Guindos ha passat aquest vespre el primer examen per poder convertir-se en vicepresident, l'audiència davant el Parlament Europeu.\nEl titular espanyol d'Economia ha comparegut davant la comissió d'Afers Econòmics de l'Eurocambra per defensar la seva candidatura i respondre a les preguntes que li plantegin els eurodiputats. "És un càrrec important per a Espanya. És important recuperar-lo, tornar al lloc d'on no havíem d'haver sortit el 2012", ha dit Guindos abans d'entrar a l'audiència.\nEspanya va perdre la cadira el 2012\nSegons una norma no escrita, les quatre grans economies de l'euro sempre tenen una cadira al consell de govern del BCE, però Espanya la va perdre el 2012, en plena crisi econòmica. Guindos ha assegurat que explicarà als eurodiputats les decisions "molt importants" que va prendre com a ministre durant la crisi, inclòs el rescat bancari, i que defensarà la independència dels bancs centrals.\nL'Eurogrup -els ministres de Finances dels països de l'euro- decidiran el 19 de febrer quin dels dos candidats, Guindos o Lane, ocuparan la vicepresidència que deixa el portuguès Vítor Constancio. Després l'Eurocambra hi ha de donar el seu vistiplau, tot i que la seva opinió no és vinculant.\nDe fet, el Parlament Europeu va anunciar que vetaria l'elecció del nou vicepresident si no hi havia dones candidates. Els estats membres només han presentat dos candidats i tots dos són homes, un fet que podria retardar el nomenament del vicepresident. És el que va passar el 2012 quan el luxemburguès Yves Merch va susbtituir l'espanyol José Manuel González Páramo.\nEl "sí" de l'Eurocambra no és necessari però, en canvi, cal la seva opinió. Al 2012, l'Eurocambra va ajornar durant mesos la celebració de la votació en protesta perquè, igual que ara, no hi havia dones candidates. Merch no va poder prendre possessió del càrrec fins que el Parlament nova celebrar la votació. La situació es podria repetir en aquesta ocasió.\nL'únic eurodiputat català que ha participat a l'audiència de Luis de Guindos i de Philip Lane, Ernest Urtasun (ICV), ha carregat contra la candidatura del ministre espanyol "perquè suposa la politització del BCE" i perquè "les qüestions relacionades amb Bankia les va gestionar molt malament". Urtasun també ha recordat que el seu grup, els Verds, votarà al ple en contra de "qualsevol proposta que no sigui una dona".


Es tracta d’un grup de coves-finestra, o coves artificials amb orificis en forma de finestra, penjats a mitjan d’una cinglera rocosa. Situades en el Barranc de la Fos, en la vessant dreta, tan sols a uns 300 m. al nord del nucli urbà medieval de Bocairent. És el grup més complex i nombrós, amb diferència, de tota la capçalera del riu Clariano, on hi ha altres grupets en els barrancs entre Bocairent, Ontinyent i Alfafara. És també el més famós i del que més s’ha escrit.\nConsta d’una cinquantena de finestres, que donen accés a altres tantes cambres, així com de 9 finestres més, que tan sols estan iniciades i inacabades. Les finestres es disposen en 3 – 4 nivells però sense formar “pisos” regulars. És molt probable que la gran majoria d’aquestes cambres foren concebudes per a estar aïllades, almenys en un principi, ja que totes tenen argolles d’ancoratge per a les cordes i dispositius per a encastar portes –marcs, solcs…–, però en l’actualitat estan totes intercomunicades per trencaments en les parets (que també semblen antics), així com per “pouets-xemeneia” per a salvar els desnivells.\nTanmateix, una de les finestres es troba a un nivell més baix que la resta del grup (a uns 8 metres del pis) i no té cambra, sinó que és del tipus “xemeneia”, amb bons escalons. En 1908 es va fer explotar un “barrino” per tal de facilitar l’accés, cosa que la va desfigurar.\nPosteriorment s’ha instal·lat una escaleta metàl·lica per on s’entra amb comoditat. Però amb anterioritat s’hi accedia dificultosament ajudant-se d’una sèrie d’osques a la paret tipus “pedal”. Altres dos accessos d’aquests tipus de “pedal”, es constaten cap a les finestres del terç nord i extrem nord. Les cambres, quasi totes de planta aproximadament rectangular i variables en quant a mesures (2,5×3 m. i 2,5x 4 m., com a mitjana), no presenten sitges ni elements destacables, i solament unes quantes tenen dipòsits o compartiments oberts – atraixos. Enfront d’aquest grup hi ha una finestra solitària, El Calvari, i al voltant del mateix Bocairent també trobem el grup del Colomer i el d’en Gomar.\nHipotèticament, el seu funcionament deuria ser remotament paregut al d’un magatzem col·lectiu berber o agadir, almenys per al grup major de les Covetes dels Moros. Correspondrien a un moment molt precís –encara per determinar amb exactitud–, probablement entre els segles X-XI.


Districte de Muzaffarnagar - Viquipèdia, l'enciclopèdia lliure\n29° 27′ N, 77° 35′ E / 29.45°N,77.58°E / 29.45; 77.58\nShamli district (en)\nEl districte de Muzaffarnagar (hindi मुज़फ़्फ़रनगर ज़िला, urdú مُظفٌر نگر ضلع) és una divisió administrativa d'Uttar Pradesh a la divisió de Saharanpur, amb capital a Muzaffarnagar. Té una superfície de 4.049 km² i la major distància d'est a oest és de 97,6 km i de nord a sud de 57,6 km, i la mitjana és de 5 i 50 km respectivament. L'altura mitjana és de 232 metres. Està creuat per tots dos costats pels dos grans rius sagrats, a l'est el Ganges i a l'oest el Yamuna que marquen els límits del districte. La població segons el cens del 2001 és de 3.541.952 habitants. El districte té la renda per capita més alta del país.\nEl districte està dividit en sis tehsils (cadascun dels quals és al mateix temps una subdivisió fiscal) i catorze blocs (blocks) de desenvolupament rural. El sis tehsils són:\nKhatuli (creat darrerament)\nI els 14 blocs són:\nL'establiment més antic del districte que s'ha trobat és a Mandi, i pertany a la civilització d'Harappa. Després van arribar els pobles indoaris, i al període èpic del Ramayana-Mahabharata fou considerada part del territori de Kuru Mahajanapada amb Usinara i Panchala Mahajanapadas com a veïns orientals. Segons la tradició local la guerra descrita al Mahabharata entre Kauraves i Pandaves es va lliurar a la comarca on avui dia hi ha el poble de Pachenda i els seus campaments estaven situats als llocs ara anomenats Kaurawali i Pandavli. Com a zona propera a Hasthinapur (la capital del regne Pandava) i Kurukshetra, devia ser important en aquell període i probablement en una ruta comercial, ja que s'han trobat monedes gregues i romanes.\nFormava part dels dominis de Prithwi Raj, el sobirà chauhan de Delhi i Ajmer. El país no va passar a mans dels musulmans fins al segle XIII i va romandre com a dependència de les successives dinasties del sultanat de Delhi. Tamerlà va avançar per aquesta regió el 1399. En temps d'Akbar la regió, llavors anomenada Sarwat, va formar part del sarkar de Saharanpur. Akbar va cedir la pargana de Sarwat a Sayyid Mahmud Khan Kundliwal, els descendents del qual la van conservar fins al segle XVII. Shah Jahan va matar a Pir Khan Lodi (conegut com a Khan Jahan Lodi, i va cedir la pargana de Sarwat a Sayyid Muzaffar Ali Khan, el fill del qual, Munawar Lashkar Ali, va fundar la ciutat de Muzaffarnagar a la que va donar el nom en honor del seu pare. La història del territori va restar lligada als governants sayyids; fou el lloc de naixement dels famosos germans Sayyid, Hasan i Abdulla.\nLa dinastia Sayyid iniciada per Muzaffar Ali Khan, tenia centre a Barha; la família s'havia establert a la regió vers el 1350 i va gaudir de la protecció de la dinastia dels Sayyid de Delhi (1414-1452); el sultà Sayyid Khidr Khan (1414-1421) a l'inici del seu regnat va concedir el domini de Saharanpur a Sayyid Salim el cap de la seva confraria i en endavant la nissaga va adquirir poder polític a la cort, amb notable augment territorial als seus dominis familiars. Sota Akbar diverses branques de la família havien esdevingut els principals terratinent de la regió; foren també notables com a caps militars al servei dels emperadors en diverses missions perilloses arreu entre l'Indus i el Narbada; fou mercès als sayyids que el 1707 Bahadur Shah I va aconseguir la victòria d'Agra que li va donar el tron després de la mort d'Aurangzeb; van tenir part decisiva en la revolució del 1712 quan Farrukhsiyar fou elevat al tron i pels seus serveis Sayyid Abdullah fou nomenat wazir imperial i Sayyid Husayn Ali comandant en cap. La caiguda dels germans Sayyids el 1721 va suposar l'inici de la seva pèrdua de poder local i el 1737 foren gairebé exterminats pel seu rival el wazir Kamar al-Din, que els va acusar de planejar una revolta.\nDesprés de la seva caiguda, la ciutat de Muzaffarnagar va ser saquejada pels sikhs que van tenir l'ajut dels gujars; els sikhs va escampar les seves forces pel Doab i van organitzar la recaptació; el territori fou dividit entre diversos caps sikhs cadascun dels quals recaptava al territori assignat; fou governada successivament per rajputs, tyagis, bramans i jats. El 1788 el territori va caure en mans dels marathes i després hi va operar l'aventurer George Thomas; la begum Sumru de Sardhana (al districte de Meerut) tenia grans possessions a les parganes del sud del modern districte, adquirides durant el segle xviii.\nDesprés de la caiguda d'Aligarh el 1803, tot el Doab fins a les muntanyes Siwalik al nord, va passar sense lluita a mans dels britànics; es va formar el districte de Saharanpur que incloïa el posterior districte de Muzaffarnagar excepte una part que va quedar sota administració del resident a Delhi. Un darrer atac sikh es va produir el 1804 encoratjat per Jaswant I Rao Holkar, però fou rebutjat pel coronel Burn que va expulsar als invasors a l'altre costat del riu. El 1824 es va crear el sub col·lectorat de Muzaffarnagar i el 1826 es va formar el districte separat que va tenir freqüents canvis de límits. Va formar part de les Províncies del Nord-oest i fou un dels districtes de la divisió de Meerut.\nEl 1857 va prendre part a la revolta; al conèixer els fets de Meerut el governador del districte va ordenar el tancament de les oficines el que va donar la sensació que l'autoritat britànica s'havia extingit; es van produir alguns incendis i saquejos (els culpables no foren castigats) però no una rebel·lió oberta fins al dia 21 de juny quan es van revoltar els irregulars natius, que van matar al seu oficial comandant i altres oficials europeus. Els rebels es van establir a Shamir; cinc dies després va arribar a la ciutat un grup del tercer de cavalleria i el juliol R. M. Edwards va arribar des de Saharanpur amb un cos de gurkhes i es va fer càrrec de l'administració; es van adoptar vigoroses mesures per reprimir el crim i recaptar tributs i la situació es va tranquil·litzar si bé a les parganes occidentals romania l'agitació i els rebels de Thana Bhawan van atacar Shamli on van matar 113 persones a sang freda. Van arribar reforços des de Meerut i els rebels van abandonar Thana Bhawan i les seves muralles i portes arrasades; després d'això no va passar res més notable i les tropes van controlar els moviments rebels a l'altre costat del Ganges. Abans del final del motí l'orde havia estat restablert; la repressió britànica fou considerable amb matances de rebels a Shamli i Thanabhavan.\nEl 1899 es va obrir una oficina del Congrés Nacional Indi (Indian National Congress). En aquesta zona va operar políticament nawabzada Liaquat Ali Khan, que fou el primer primer ministre de Pakistan el 1947.\nEl 1901 el districte formava part de la divisió de Meerut a les Províncies Unides d'Agra i Oudh; estava regat pels rius Ganges i Jumna; la seva superfície era de 4.315 km². El districte tenia 15 ciutats i 913 pobles i la població era:\nLes ciutats principals eren les tres municipalitats de Muzaffarnagar (capital del districte i del tehsil amb 23.444 habitants el 1901), Kairana, i Kandhla. La major part de la població era hindú (69%); els musulmans eren el 29% i els jainistes l'1,5%; hi havia 3000 aryes i 1.500 cristians. La llengua habitual era l'hindi. Les castes principals eren els jats, kahars, bramans, rajputs, banies, gujars, sainis, tages, bauriyes (una tribu peculiar del districte aleshores dedicada a activitats criminals, especialment falsificació de moneda); entre els musulmans la majoria eren julahes, seguits dels sayyids, shaykhs, telis, kassabs, jhojhes i gares.\nEl tehsil de Muzaffarnagar tenia una superfície de 1.201 km² i el formaven cinc parganes: Muzaffarnagar, Baghra, Charthawal, Pur Chhapar i Gordhanpur. La població era de 239.064 habitants el 1901 repartides en 3 ciutats (Muzaffarnagar, Pur i Charthawal) i 264 pobles.\nEdificis del segle XVI i XVII a Kairana\nTombes de Sayyids del segle XVI a Majhera, a uns 25 km al sud-est de Muzaffarnagar\nFortalesa construïda perl rohilla Najib Khan a Ghausgarh, a uns 30 km al nord-oest de Muzaffarnagar. amb una mesquita erigida pel seu fill\nA Wikimedia Commons hi ha contingut multimèdia relatiu a: Districte de Muzaffarnagar\nMuzaffarnagar Business Web Site\nCoord.: 29° 27′ N, 77° 35′ E / 29.450°N,77.583°E / 29.450; 77.583\nObtingut de «https://ca.wikipedia.org/w/index.php?title=Districte_de_Muzaffarnagar&oldid=25054799»\nLa pàgina va ser modificada per darrera vegada el 26 set 2020 a les 10:21.


Per a l’edició de l’AIMS Acadèmia 2021, s’ha establert un fons de beques de 10.000 €. S’anima als estudiants que ho necessitin a sol·licitar ajut econòmic.\nAquest fons ha estat possible gràcies a Friends of AIMS US Inc.\nL’AIMS Fundació està molt agraïda per la generosa donació dels nostres amics nord-americans.\nRequeriments bàsics per sol·licitar ajuda econòmica de la Fundació:\nPer a sol·licitar un ajut de l’AIMS Fundació cal d’enviar el formulari d’inscripció i un correu electrònic a info@aims.cat amb la informació que es sol·licita a continuació (no hi ha un formulari d’inscripció específic):\nCarta breu de motivació (enviar per correu electrònic a info@aims.cat).\nVídeo de 10 minuts interpretant dues obres de la teva elecció de diferents períodes i estils (enviar per correu electrònic a info@aims.cat a través de WeTransfer o Dropbox).\nNo has d’enviar la quota d’inscripció fins que es prengui la decisió sobre l’ajuda financera.\nData límit de sol·licitud: 31 de març 2021


València i Castelló podran celebrar dues festes extraordinàries en Nit de Cap d'Any\nLa Generalitat ha autoritzat la celebració de les festes en l'edifici Veles e Vents de València i en el restaurant Julieta a Castelló\n29 de desembre de 2021 (07:30 CET)\nFaçana de l'Ajuntament de València durant unes campanades prèvies a la pandèmia\nEl repunt dels casos en la Comunitat Valenciana aquestes últimes setmanes ha tingut com a conseqüència la cancel·lació de molts actes planejats per a Cap d'Any. Sense anar més lluny, les campanades en la Plaça de l'Ajuntament de València van ser suspeses a principis de mes. No obstant això, el Servei d'Espectacles i Establiments Públics de la Conselleria de Justícia, Interior i Administració ha donat el vistiplau a la celebració de dues festes extraordinàries a València i Castelló.\nAquestes dues celebracions es duran a terme en l'edifici Veles e Vents, situat en el port de València i amb una capacitat per a albergar a 772 persones, i en el restaurant Julieta a la ciutat de Castelló, que compta amb un aforament de 400 persones. A més, també ha rebut vint-i-set propostes de locals de díhuit poblacions de la Comunitat que han organitzat festes el dia de Nit de Cap d'Any. Aquestes celebracions no necessiten l'autorització legal, solament una declaració de responsabilitat per part de l'establiment, ja que no requereixen un augment de l'aforament, la instal·lació d'escenaris ni altres modificacions.\nAixí doncs, a més de les festes en Veles e Vents i Julieta, vint-i-set establiments de les localitats d'Alacant, Alcoi, Calp, Guardamar del Segura, Los Montesinos, Oriola, Santa Pola, Sant Fulgenci, Xàbia, Benicàssim, Castelló de la Plana, Torreblanca, la Vall d'Uixò, Vila-real, Alfafar, Museros, Torrent i València podran festejar l'entrada en el 2022 amb cotillons i altres celebracions.\nEls assistents a les festes autoritzades hauran de complir en tot moment les mesures vigents que la Generalitat va decretar per a prevenir els contagis durant aquestes festes. Per tant, s'haurà de mostrar el certificat COVID a l'entrada dels establiments juntament amb el document d'identitat. Els locals s'arrisquen a multes de fins a 30.000 euros si incompleixen aquesta normativa.\nD'altra banda, l'ús de la màscara serà obligatori sempre que no s'estiga menjant ni bevent, i la distància de seguretat entre comensals haurà de ser d'1,5 metres. Gabriela Bravo, consellera de Justícia, Interior i Administració Pública, ha apel·lat a la responsabilitat i al sentit comú dels ciutadans i ha agraït als locals d'hostaleria la seua ràpida resposta i adaptació als nous protocols de seguretat enfront del coronavirus.\nA dos dies del raïm, la situació sanitària en la Comunitat Valenciana és alarmant. La incidència acumulada supera els 900 casos per cada 100.000 habitants, per davall de la mitjana nacional que ascendeix a més de 1.000.\nSegons la Conselleria de Sanitat Universal i Salut Pública, es van notificar en el dia d'ahir 5.655 nous casos de coronavirus en la Comunitat Valenciana confirmats per prova PCR o antígens. Per tant, la xifra total de persones contagiades per covid-19 en el nostra territori ascendeix a 50.612. Hi ha 929 persones ingressades en hospitals valencians, 175 d'elles en UCI. Des de l'última notificació, s'han confirmat 26 defuncions i 3.288 altes mèdiques.


Afeccions oculars que cursen amb ulls vermells. Casos pràctics a l'oficina de farmàcia - Blog COFBBlog COFB\nEstàs aquí: Inici > Destacats > Afeccions oculars que cursen amb ulls vermells. Casos pràctics a l’oficina de farmàcia\nEl passat 31 de maig el Col·legi de Farmacèutics de Barcelona va acollir la conferència “Afeccions oculars que cursen amb ulls vermells. Casos pràctics a l’oficina de farmàcia” en modalitat webinar, amb el patrocini de Bausch+Lomb. El ponent va ser Pablo Gili, oftalmòleg a l’Hospital Universitari “Fundación Alcorcón” de Madrid i professor acreditat per l’ANECA. Guillermo Bagaría, vocal d’Oficina de Farmàcia del COFB, va moderar la sessió.\nL’oftalmòleg Pablo Gili en un moment de la sessió “Afeccions oculars que cursen amb ulls vermells. Casos pràctics a l’oficina de farmàcia” .\nL’objectiu de la conferència va ser ajudar a identificar les diferents patologies que cursen amb ull vermell per poder oferir les recomanacions terapèutiques més indicades i/o derivar correctament al metge. Aquest curs va voler abordar l’actuació farmacèutica en afeccions oculars d’una manera molt dinàmica i pràctica.\nL’ull vermell: concepte i casos clínics\nGili va iniciar la sessió fent una breu introducció sobre conceptes generals de l’ull vermell. “L’ull vermell fa referència a l’envermelliment de la superfície anterior de l’ull i fins i tot, a vegades, es parla de les parpelles i les estructures annexes a l’ull”, va explicar.\nCauses i símptomes de l’ull vermell\nL’ull vermell és un signe, és a dir, quelcom que veiem en el pacient, i, a la vegada, un símptoma, tal com va remarcar el ponent. Pot aparèixer de forma aïllada sense tenir cap altre símptoma o signe associat, o pot aparèixer associat a diverses causes:\nLa conjuntivitis és la causa més freqüent, però també la menys greu.\nLa queratitis, uveïtis i el glaucoma són afectacions més greus però, per sort, menys freqüents.\nAltres símptomes que poden acompanyar l’ull vermell són molèsties com el llagrimeig, la picor i cremor, dolor ocular o alteracions visuals. Gili també va nomenar altres signes i símptomes amb més gravetat, com les anomalies pupil·lars, la pèrdua de transparència de la còrnia i/o la cambra, i la falta de resposta al tractament (en 24-48 hores) associats a l’ull vermell.\nSeguidament, l’oftalmòleg va presentar 4 casos clínics de diferents afeccions oculars per tal de realitzar una activitat pràctica en format de preguntes amb els participants de la formació. Aquestes afeccions van ser l’hemorràgia subconjuntival, la conjuntivitis, el mussol, i l’ulcera corneal infecciosa.\nRecomanacions generals sobre el maneig de l’ull vermell a la farmàcia comunitària\nConcloent la conferència, Gili va fer un repàs de les afeccions oculars que cursen amb ulls vermells lleus indicant les seves causes, símptomes, signes i respectiu tractament. L’oftalmòleg va indicar que “d’acord amb allò que us digui el pacient o l’aspecte de l’ull, haureu de tenir una sospita diagnòstica i, en funció d’això, heu de donar als pacients unes recomanacions o aconsellar una derivació a l’oftalmòleg o al metge de capçalera“. També va remarcar que un ull vermell greu requerirà sempre l’actuació d’un oftalmòleg.\nConsells generals per aplicar a casa en cas de patir ulls vermells\nEvitar l’ús de lentilles\nNeteja de vores palpebrals amb tovalloletes\nNeteja de les secrecions oculars amb sèrum\nUsar màscares o draps freds (calents en el cas dels mussols)\nÚs de llàgrimes artificials i gels\nCol·liris antibiòtics si hi ha lleganya\nEvitar ús indiscriminat de corticoides\nSi a l’ull vermell l’acompanya dolor i/o disminució de la visió, cal remetre sempre a l’oftalmòleg.\nAtenció farmacèutica en l’ull sec: ampliar coneixements per oferir solucions eficaces als pacients (Novembre 2019)\nPatologies oftalmològiques de més prevalença i altres alteracions oculars (Abril 2018)\nFormacions COFB: quines són les patologies oftalmològiques de més prevalença? (Maig 2017)


Vols barats de Pamplona a Amman a Iberia\nVols barats Jordània Amman Pamplona-Amman\nVols barats de Pamplona a Amman (AMM) de Pamplona a Amman Pamplona-Amman, Jordània\nVols barats Pamplona-Damasc\nVols barats Pamplona-Tel Aviv\nConsulta l’oferta de vols de Pamplona a Amman i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Pamplona a Amman.\nEls preus mostrats corresponen a cerques de vols a de Pamplona a Amman fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Cerca totes les ofertes d'hotels a Geraudot Entrada:\nHoliday Home Rue Buisson Renard...Habitacions per nit per només Orient Village...Habitacions per nit per només Més zones a Geraudot (Alsace)\nGeraudot és en dels molts llocs de Geraudot (Alsace) que els viatgers gaudeixen de visitar. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Geraudot té molt a oferir: llocs famosos, bons restaurants i una gama d'entreteniment emocionant. Quan és hora de reservar l'hotel adequat a Geraudot o a qualsevol lloc a Geraudot (Alsace), Agoda.com ofereix els millors preus. Explori un llistat complet d'allotjaments i trobi el lloc perfecte per a vostè. Trobi les més bones ofertes en hotels a Geraudot emplenant les dates d'estada a la pestanya de recerca.\nHotels destacats a Geraudot, Geraudot (Alsace)\nTant si es tracta d'un viatge de plaer com si és de negocis, Holiday Home Rue Buisson Renard és una...\nTots els hotels de Geraudot (Alsace)\nHotels a Geraudot: Holiday Home Rue Buisson Renard


Feia força temps que no escrivia al meu blog català, i no serà pas perquè l’actualitat política, cultural i econòmica dels darrers mesos no hagi estat intensa.\nTot sent un perfecte desconeixedor de l’art, fa uns mesos vaig decidir posar-me a estudiar Humanitats (als 53). Sí, en sóc conscient que aquesta carrera, com diria la meva mare, no en farà guanyar diners, però la història, la literatura, la llengua i especialment l’art són les meves passions personals. Així que amenaço que a partir d’ara caurà més d’un post sobre temes d’art que m’hagin cridat l’atenció.\nEl gos Puppy, obra de Jeff Koons\nAvui vull parlar d’un artista controvertit i difícil de classificar, l’estatunidenc Jeff Koons. La seva obra, fora del gos “Puppy” que hi ha just abans d’entrar al Guggenheim de Bilbao, no és gaire coneguda al nostre país pels no iniciats. Però cal saber que Koons és un dels artistes vius més cotitzats del món. La seva escultura “Ballon dog” (col·lecció “Celebration”) es va vendre per més de 58 milions de dòlars. Veiem per què.\nKoons i la seva obra “Balloon dog”, en acer inoxidable\nFill d’un decorador i una costurera, Koons va néixer a York, Pennsylvania, l’any 1955. La seva inclinació per l’art li va venir d’adolescent, moment en què va voler conèixer personalment Salvador Dalí en una de les seves estades a Nova York. Va estudiar pintura, i va arribar a treballar a l’oficina del MOMA (Museum of Modern Art).\nAls 25 anys, curiosament, va canviar de registre i va treballar com a broker a Wall Street, i no va ser fins a mitjans dels 80 que va reiniciar la seva activitat artística amb un seguit de reconeixements que el van dur a obrir el seu primer estudi al SoHo, un espai que va voler imitar el de l’artista Andy Warhol, amb prop de 30 assistents (actualment, a Chelsea, té prop de 100).\nAquí us escric una de les seves reflexions sobre l’art que ajuda a entendre millor l’interior d’aquest home:\nCrec que l’art et porta fora de tu, que et porta més enllà de si mateix. Crec que el meu trajecte ha estat realment per treure la meva pròpia ansietat. Aquesta és la clau. Com més ansietat pots treure, més lliure ets de fer aquest gest, qualsevol que sigui. El diàleg és primer amb l’artista, però després es va cap a fora, i es comparteix amb altres persones. I sobretot si es treu, l’ansietat és tan a prop, tot està disponible, i és només aquest poc de confiança, o fideïcomís, que la gent ha d’aprofundir-en.\nKoons ha creat col·leccions d’art diverses, des de les inicials “Equilibrium series” a on jugava de manera magistral amb equilibris impossibles fins a l’arxiconeguda “Celebration” a on l’artista recrea animals construïts amb globus fets d’acer inoxidable policromat. Entremig, l’autor a treballat series com Statuary, Luxury and degradation (un homenatge a l’alcohol), Banality, made in heaven, Split Rocker, Popeye and Hulk Elvis, i Antiquity. A la sèrie Banality es pot veure una impressionant escultura de Michael Jackson de 1988 anomenada Michael Jackson and Bubbles (foto superior).\nSèrie “Made in heaven” de Koons amb Cicciolina\nLa marca de Koons és plena d’etiquetes: kitsch, minimalista, neo-pop, monumentalista, exaltador d’el superflu, exhibicionista (a la col·lecció d’escultures Made in Heaven s’hi veu ell fent sexe amb la Iona Staler –Cicciolina-, la seva primera dona)… Però el que és indiscutible és la seva condició d’artista, ja que la seva obra no deixa indiferent ningú i –malgrat algunes inspiracions pop- és força original. I com diu el gran creatiu publicitari Toni Segarra, creativitat és no copiar. El que més agrada de la seva crítica és quan el volen destruir, com ara el cronista de El Confidencial, que parla de presa de pèl. És inevitable que l’art sigui interpretable, només hem de pensar que artistes com Van Gogh, Picasso o el mateix Tàpies van ser considerats inicialment “presses de pèl”.\n“Artpop”, treball de Koons per a Lady Gaga\nKoons també ha fet força col·laboracions. Potser una de les més populars va ser el disseny del disc de Lady Gaga Artpop.\nVaig tenir l’oportunitat de veure fa uns dies la retrospectiva a Jeff Koons que està fent el museu Guggenheim de Bilbao, i les sensacions inicials d’incomprensió han donat pas a una admiració ferma per l’obra d’aquest artista que encara té molt a dir (té 60 anys al moment d’escriure això). No cal que us digui que si teniu oportunitat, us feu una escapada a Bilbao a donar una ullada.\n29 ag. 2015 / grecolons / 0\nCategories: art, Recomanacions\nEtiquetes: art, Cicciolina, Guggenheim Bilbao, Jeff Koons, Kitsch, neo-pop\nJa arriba El Congrés de Personal Branding 27S: La campanya de la teva vida


El Suprem condemna Rodrigo Lanza a 18 anys i mig de presó tot i que elimina l’agreujant de “motius ideològics” – Anarquia Catalunya 🏴\nEl Suprem condemna Rodrigo Lanza a 18 anys i mig de presó tot i que elimina l’agreujant de “motius ideològics”\nMarç 15, 2022\t–\nLa Sala II del Tribunal Suprem ha condemnat a 18 anys i mig de presó a Rodrigo Lanza per la mort de Víctor Laínez, en els fets ocorreguts en la matinada del 8 de desembre de 2017, en el bar Tocadiscs de Saragossa, després d’una discussió iniciada on tots dos van coincidir. L’alt tribunal confirma la qualificació dels fets com a “delicte d’assassinat consumat“, en concórrer “traïdoria”, amb l’atenuant analògic d’”embriaguesa”, com va fer un tribunal del jurat de l’Audiència de Saragossa, i després el Tribunal Superior de Justícia d’Aragó (TSJA), en la sentència recorreguda al Suprem.\nNo obstant això, el Suprem estima parcialment el recurs presentat per la defensa de Lanza i elimina l’agreujant d’obrar per “motius ideològics”, que havien apreciat el jurat i el TSJA. El tribunal comparteix que Lanza “va tenir aquest comportament discriminatori contra la víctima per la ideologia a l’inici de l’acció, quan va començar la discussió i li va dir fatxa i feixista”, però subratlla que “després va haver-hi una altra conversa entre tots dos fora del local i just abans de l’agressió, el contingut de la qual s’ignora, la qual cosa impedeix, pel principi ‘in dubio pro reo’, ratificar la motivació ideològica en l’actuació lesiva per a la vida”.\nRodrigo Lanza, a la presó des que van succeir els fets el desembre de 2017, sempre ha mantingut que va actuar en “legítima defensa”\nD’aquesta manera, la condemna de 20 anys que va imposar el TSJA —que va rebutjar tots els recursos presentats per la defensa— i el jurat es redueix a 18 anys i mig de presó. L’alt tribunal considera “proporcionada” aquesta pena “a causa de la gravetat dels fets”, afirma en la seva sentència, de la qual ha estat ponent el magistrat Andrés Martínez Arrieta. El Suprem desestima tots els altres motius del recurs de cassació.\nRodrigo Lanza, a la presó des que van succeir els fets el desembre de 2017, sempre ha mantingut que va actuar en “legítima defensa”. El març de 2021, la seua defensa va sol·licitar al TSJA una rebaixa de la pena, a dos anys de presó, en una nova sentència “ajustada a dret” per un “delicte de lesions amb homicidi imprudent”, la qual cosa portaria a posar en llibertat al seu defensat, a la presó des de fa més de quatre anys. Lanza ja va ser jutjat per aquests fets en l’Audiència de Saragossa el novembre de 2019 i sentenciat a cinc anys de presó, després que el jurat popular li considerés culpable d’”homicidi imprudent”, però no d’”assassinat” com reclamaven les acusacions. No obstant això, el TSJA va declarar nul el veredicte en considerar que va haver-hi una “falta suficient de motivació” i va ordenar repetir el judici. La defensa va considerar que en el segon judici, celebrat el setembre de 2020, va haver-hi “multitud de violacions dels drets fonamentals”.\nNo provat el motiu ideològic\nLa sentència del Tribunal Suprem, feta pública aquest dimarts, assenyala que, segons els fets provats, l’acusat “va ser informat en el bar per un amic de la ideologia d’extrema dreta de la víctima i que, a vegades, portava uns tirants amb els colors de la bandera espanyola”. També s’afirma que “l’acusat va proferir insults a la víctima, que també respon, amb una càrrega ideològica clara”. “Li diu feixista, que estava en una zona antifeixista i que no volia nazis en el barri, per la qual cosa no era benvingut”, s’afegeix.\nPerò, l’alt tribunal indica que “si bé a l’inici de l’acció, fins als insults esmentats, l’acció i les agressions verbals són clarament reflex d’una discriminació per ideologia, amb la prepotència de qui insulta i vexa per la ideologia de l’altre, en un moment posterior se situa als intervinents en un altre escenari, ja que es diu que tots dos van mantenir una trobada fora de l’establiment i Víctor Laínez es va tornar a ficar cap al fons del bar”.\nQuant a les responsabilitats civils, el Suprem confirma la condemna al fet que Rodrigo Lanza indemnitzi en la quantitat total de 200.000 euros els familiars de Víctor Laínez\nPer al Suprem, “aquest segon moment té un contingut que s’ignora”, ja que “no se sap de què van parlar i de què van discutir en l’exterior, només que va ser posterior als insults amb un contingut no precisat”, i que aquest últim fet “va poder ser l’acte determinant de la posterior reacció agressiva que va produir el resultat de mort”. “És a dir —afegeix la sentència—, que, com pot ser que l’agressió anés per una causa aliena a la ideologia, en aplicació del principi ‘in dubio pro reo’ no pot aplicar-se l’agreujant de discriminació ideològica”.\nNo obstant això, el Suprem explica que ha tingut en compte “la motivació discriminatòria per ideologia en l’inici de la discussió” per a establir la pena en 18 anys i mig de presó, per sobre del mínim que hagués estat en aquest cas, de 15 anys.\nD’altra banda, quant a les responsabilitats civils, el Suprem confirma la condemna al fet que Rodrigo Lanza indemnitzi en la quantitat total de 200.000 euros els familiars de Víctor Laínez, amb la següent distribució: 50.000 euros per a la mare, 50.000 per a cadascun dels dos fills, i 50.000 euros a distribuir entre els tres germans. Així mateix, haurà d’indemnitzar el Servei Aragonès de Salut en la quantitat de 5.620 euros, “ja que després de l’agressió la víctima va ser atesa a l’hospital Clínic de Saragossa”, on va morir quatre dies després.\nEl Tribunal Suprem condemna el diputat comunista català Nuet a inhabilitació tot i haver-se desmarcat del Procés El Suprem anul·la la condemna contra Teresa Rodríguez per haver dit que Utrera Molina fou responsable de l’assassinat de Salvador Puig Antich Concentració a Figueres contra la condemna de l’independentista Marcel Vivet a cinc anys de presó Demanen quatre anys i mig de presó a un activista per difondre fotos del desnonament d’una família amb un bebè a Guadalajara Quatre anys i mig de presó per a Dani Gallardo Demanen sis anys i mig de presó a un jove gironí per les mobilitzacions postsentència 1-O Demanen sis anys i mig de presó per a Robert Llach, detingut a Girona per la policia espanyola durant les protestes postsentència Demanen quatre anys i mig de presó per a un jove ferit en una càrrega policial a Galícia Convoquen una manifestació contra el nou escut de Perpinyà que elimina la referència a la catalanitat i és massa catòlic i francès Vint-i-vuit anys de l’assassinat de Pedro Álvarez amb l’amenaça de la prescripció pendent del Tribunal Suprem 28 anys de l’assassinat de Pedro Álvarez amb l’amenaça de la prescripció pendent del Tribunal Suprem Condemnat a 1 any i mig de presó un noi detingut a Girona durant els disturbis postsentència


En compliment de la Llei 34/2002, de lʼ11 de juliol, de serveis de la societat de la informació i de comerç electrònic, CÀTERING CAL BLAY SL informa que és titular del website WWW.CATERINGCALBLAY.COM. D'acord amb l'exigència de l'article 10 de la citada Llei, CÀTERING CAL BLAY SL informa de les següents dades: CÀTERING CAL BLAY SL, amb CIF B63020168, i domicili social a C/JOSEP ROVIRA, 27, 08770 SANT SADURNÍ D’ANOIA. L’adreça de correu electrònic de contacte amb l'empresa és info@calblay.com.\nLa navegació, accés i ús pel website de CÀTERING CAL BLAY SL confereix la condició d'usuari, per la que s'accepten, des de la navegació per les pàgines CÀTERING CAL BLAY SL totes les condicions d'ús aquí establertes sense perjudici de l'aplicació de la corresponent normativa d'obligat compliment legal segons el cas. Les pàgines web CÀTERING CAL BLAY SL proporcionen gran diversitat d'informació, serveis i dades. L'usuari assumeix la seva responsabilitat en l'ús correcte del website. Aquesta responsabilitat s'estendrà a:\nLa veracitat i licitud de les informacions aportades per l'usuari en els formularis facilitats per CÀTERING CAL BLAY SL per l'accés a determinats continguts o serveis oferts per les webs. També serà responsable de l'ús que li doni a les claus d'accés que hagi obtingut amb la complementació dels formularis mencionats.\nL'ús de la informació, serveis i dades oferts per CÀTERING CAL BLAY SL contràriament a allò disposat per les presents condicions, la Llei, la moral, les bones costums o l'ordre públic, o que de qualsevol altre forma pugui suposar lesió dels drets de tercers o del mateix funcionament de les websites.\nCÀTERING CAL BLAY SL no es fa responsable del contingut de les pàgines web a las que l'usuari pugui accedir a través dels enllaços establerts en el seu website i declara que en cap cas procedirà a examinar o exercitarà cap tipus de control sobre el contingut d'altres pàgines de la xarxa. Així mateix, tampoc germanitzarà la disponibilitat tècnica, exactitud, veracitat, validesa o legalitat de pàgines alienes a la seva propietat a las que es pugui accedir per mitjà dels enllaços.\nCÀTERING CAL BLAY SL declara haver adoptat totes les mesures necessàries per tal d'evitar qualsevol dany que, als usuaris de la seva website, pogués derivar-se de la navegació per les seves pàgines web. En conseqüència, CÀTERING CAL BLAY SL no es fa responsable, en cap cas, dels eventuals danys que per la navegació per lnternet pogués patir l'usuari.\nCÀTERING CAL BLAY SL es reserva el dret a realitzar les modificacions que consideri oportunes, sense avís previ, en el contingut del seu website. Tant en el que fa referència als continguts la website, com en les condicions d'ús de la mateixa o en les condiciones generals de contractació. Aquestes modificacions podran realitzar-se, a través de la seva website, de qualsevol forma admesa en dret i seran d'obligat compliment durant el temps en que es trobin publicades en la web i fins que no siguin modificades vàlidament per altres posteriors.\nCÀTERING CAL BLAY SL es reserva el dret d'utilitzar cookies en la navegació de l'usuari per les seves websites per facilitar la personalització i comoditat de la navegació. Seguint la política de protecció de dades de l'empresa, CÀTERING CAL BLAY SL informa que les cookies associen l'usuari anònim i al seu ordinador, i no proporcionen per sí el nom i cognoms de l'usuari.\nL'usuari te la possibilitat de configurar el seu navegador de tal forma que se li informi de la recepció de cookies, podent, si així ho desitja, impedir que siguin instal·lades en el seu disc dur. No obstant, per l'accés a les websites CÀTERING CAL BLAY SL no serà preceptiva la instal·lació de cookies.\nDe conformitat amb el que estableix la Llei Orgànica 15/1999 de Protecció de Dades de Caràcter Personal, CÀTERING CAL BLAY SL informa als usuaris de les seves websites de que les dades personals recavades per l'empresa mitjançant els formularis facilitats a les seves pàgines, seran introduïdes en un fitxer automatitzat sota la responsabilitat CÀTERING CAL BLAY SL, amb la finalitat de poder facilitar, agilitzar i complir els compromisos establerts entre ambdues parts. Així mateix, CÀTERING CAL BLAY SL informa de la possibilitat d'exercir els drets d'accés, cancel·lació, rectificació i oposició mitjançant un escrit a l'adreça: CÀTERING CAL BLAY SL, C/ JOSEP ROVIRA, 27, 08770 SANT SADURNÍ D’ANOIA. Si en el període de 30 dies no ens comunica el contrari, entendrem que les seves dades no han estat modificades, que vostè es compromet a notificar-nos qualsevol variació i que tenim el consentiment per a utilitzar-les a fi de poder fidelitzar la relació entre les parts.\nEls drets de propietat intel·lectual i industrial derivats de tots els textos, imatges, així com dels mitjans i formes de presentació i muntatge de les seves pàgines pertanyen, per sí o com a cessionària, a CÀTERING CAL BLAY SL Seran, per tant, obres protegides com a propietat intel·lectual per l'ordenament jurídic espanyol, els hi serà d'aplicació tant la normativa espanyola i comunitària en aquest camp, com els tractats internacionals relatius a la matèria i subscrits per Espanya. Tots els drets reservats. En compliment de la Llei de la Propietat Intel·lectual es prohibeix expressament la reproducció, distribució, comunicació pública i utilització, de la totalitat o part dels continguts de les seves pàgines web sense el consentiment exprés CÀTERING CAL BLAY SL.\nCÀTERING CAL BLAY SL es reserva així mateix la facultat de presentar les accions civils o penals que consideri oportunes per a la utilització indeguda de les seves pàgines web i continguts o per l’ incompliment de les presents condicions. La relació entre l'usuari i CÀTERING CAL BLAY SL es regirà per la normativa espanyola vigent i seran competents per a decidir sobre qualsevol controvèrsia que es pogués suscitar entre l'usuari i CÀTERING CAL BLAY SL, als jutjats o tribunals propis de la localitat de SANT SADURNÍ D’ANOIA.


Palafrugell és un municipi prop de 23.000 habitants situat al Baix Empordà, en un entorn privilegiat de platges i natura exuberant, sostenible i amb una àmplia oferta de serveis propers. Palafrugell engloba diferents nuclis urbans, algun d'aquests molt ben coneguts pel turisme nacional i internacional. Calella de Palafrugell, Llafranc, Tamariu, Llofriu, Ermedàs i Santa Margarida.\nNo obstant, Palafrugell no ha estat sempre un municipi dedicat al turisme. El suro i les indústries derivades van convertir-se entrat al segle XIX en la principal activitat econòmica del municipi. La seva mecanització, ara fa cent anys, va transformar una vila agrària en una ciutat industrial.\nAixò va anar acompanyat d'un creixement de la població i d'una gran expansió urbana, motivada per l'aparició de noves fàbriques que va representar la decadència definitiva de l'artesanat taper.\nL'any 1900 es va crear la gegantina Manufacturas del Corcho S.A., que va liderar durant la dècada dels anys 20 l'exportació industrial espanyola. Avui d'aquella empresa en queden les naus que alberguen el Museu del Suro, la Fundació Vila Casas i també la torre d'aigua, construïda per l'arquitecte Guitart, i que s'ha convertit en un dels elements més visibles del paisatge urbà de Palafrugell.\nAcabada la postguerra, el turisme i tots els sectors derivats van substituir el suro com a principal motor econòmic. A partir de 1955 va produir-se el definitiu boom. La vila va continuar creixent i van aparèixer nous barris per acollir la població immigrada mentre que a la franja marítima van proliferar els habitatges de segona residència.\nActualment, el turisme és el sector principal de Palafrugell, amb gairebé un 80% de les empreses municipals dedicades al sector dels serveis.


Tres detinguts per furtar mercaderia valorada en més de 1.700 euros | BonDia Diari digital d'Andorra.\nDt., 09/03/2010 - 18:19\nTres detinguts per furtar mercaderia valorada en més de 1.700 euros\nLa policia ha informat de la detenció de tres persones com a suposades autores de furts en diferents establiments comercials, d’on s’haurien endut mercaderia valorada en més de 1.700 euros.\nAquestes tres persones, de nacionalitat romanesa i no residents, van ser controlades dissabte passat en un centre comercial d’Escaldes, d’on intentaven endur-se tres ampolles de xampany d’un valor elevat, tal com van alertar els agents de seguretat del centre comercial a la policia. Quan els agents van arribar al lloc dels fets, van poder constatar que tots tres portaven roba adaptada per amagar i transportar la mercaderia sostreta dels establiments. La dona, a més a més, duia unes estenalles, que suposadament feia servir per treure els dispositius d’alarma dels diferents productes.\nTot i que els tres detinguts van manifestar que havien vingut en autobús, en la investigació feta la policia els va trobar les claus d’un BMW 530 amb matrícula espanyola que estava estacionat a prop d’un altre centre comercial d’Andorra la Vella. En l’escorcoll fet a l’interior del vehicle els agents van localitzar 45 cartrons de tabac, 6 ampolles de xampany, 26 ampolles de whisky i un parell de sabatilles esportives, tot mercaderia que presumptament hauria estat furtada.\nSegons les primeres investigacions policials, sembla que les tres persones van venir al Principat el mateix dia que van ser detingudes amb el turisme esmentat. Sembla que haurien furtat en almenys un centre comercial de Sant Julià, en dos establiments del Pas de la Casa i en un d’Encamp, i al centre comercial d’Escaldes on van ser controlats.


Aquest dimarts faré vaga\n18 maig 2021 21:48\nPepe García | 18 maig 2015\nDe la mateixa manera que molts companys professors tenia molts dubtes sobre si hi havia suficients forces i energia per fer vaga aquest 19 de maig, dins de la vaga indefinida en educació que mai s'ha desconvocat. Quan l'Assemblea de Docents ho va decidir es van dissipar tots els meus dubtes. Sens dubte la creació de l'Assemblea és l'única cosa bona que ens ha passat als docents aquesta legislatura i només mantenint la unitat en la mateixa aconseguirem recuperar tot el que hem perdut aquests anys\nEl Govern en comptes d'haver cercat solucions, consens, evitar la vaga... una vegada convocada a seguit amb la mateixa estratègia que tota la legislatura acusar als docents de fer una vaga simplement política. I és que encara que teòricament hem tingut diversos consellers d'educació, la realitat és que només hem tingut un, en José Ramón Bauzá.\nLa vaga de matí és un capítol més, esperem que l'últim, de la lluita de la comunitat educativa contra el govern més incompetent i destructiu en educació que ha existit mai. En aquest cas el motiu de la nostra vaga va dirigit contra la retrògrada llei de la LOMCE, una nova llei d'educació i van... que només ha tingut el suport del Partit Popular. Però si la llei en si mateixa ja és lamentable, a Balears a més el govern del PP l'ha imposat a corre-cuita, ara es tracta dels currículums a secundària i unes avaluacions individualitzades a 3r de primària que precisament s'han de fer demà 19 i el 20 de maig.\nPel que fa als currículums a secundària (competències bàsiques, objectius, continguts...) el Consell Escolar de les Illes Balears que no és precisament un organisme independent i crític amb el PP, ha demanat al Govern que ajornés l'aplicació de la LOMQE com s'ha fet a altres comunitats autònomes. Però una vegada més la resposta del Govern ha estat el menyspreu, la prepotència i la imposició i és que el què hem viscut aquesta legislatura a educació només té un nom DICTADURA.\nSi parlam de les proves que es volen fer a 3r de primària no segueixen el model d'avaluació continua i global que instaura la mateixa llei; no s'avalua als alumnes de competències, sinó de continguts que ningú assegura que s'hagin treballat a classe, ja que aquest curs és el primer d’aplicació de la LOMCE i els currículums van ser aprovats dos mesos abans de l’inici del curs, sense possibilitat real d’adaptació.\nEn resum una vegada més tenim les mateixes característiques que al cas del TIL; imposicions sense escoltar a ningú i contra tots, experimentant amb els alumnes i continuat en la seva labor de destrucció del sistema educatiu.\nAquest diumenge la Consellera d'educació, Núria Riera va venir a fer campanya electoral a Pollença i Guillem Barceló, portaveu de l'Assemblea li va dir clarament que no era benvinguda i que li havia de caure la cara de vergonya per tot aquest despropòsit que explicat. La consellera es va limitar a riure i a assenyalar que la gent els tornaria a votar. Aquest és el seu nivell i la seva preocupació quan tota la Comunitat educativa l'està dient que l'aplicació de la LOMCE és un despropòsit total\nJo esper que aquest dimarts la vaga sigui un èxit i que se li comença a congelar el somriure a Núria Riera i companyia i que el diumenge 24 de maig, aquesta vegada sí, fem l'acte polític de treure a Bauzá i companyia del Govern i que el nou govern que pugui sortir de les eleccions escolti i faci feina conjuntament amb la comunitat educativa per desfer els experiments dels populars i recompondre tot el que han destruït durant aquests quatre anys negres.\nCom deia una companya per motius no estam i per 100 euros més que ens constarà la vaga tampoc. Pot ser que sigui la darrera vaga! Ho paga! No falteu!


17 veïns aprofiten la visita del Síndic de Greuges per fer-li arribar queixes diverses ·\n17 veïns aprofiten la visita del Síndic de Greuges per fer-li arribar queixes diverses\nRafael Ribó, Síndic de Greuges // Gencat\nEl Síndic de Greuges de Catalunya, Rafael Ribó, va estar el dimarts 24 d’abril al Centre Cultural per atendre diversos veïns del municipi. Al llarg de la jornada va rebre 17 visites, 13 van ser queixes i 4 consultes.\nLes problemàtiques plantejades han estat temes relacionats, entre altres, amb serveis socials com la renda mínima d’inserció i la llei de dependència, habitatge, educació, sanitat, tributs i multes de trànsit. El Síndic és l’encarregat de protegir i defensar els drets i les llibertats que reconeixen la Constitució i l’Estatut. Supervisa amb caràcter exclusiu la Generalitat i els organismes que en depenen. Amb tot de les 13 queixes rebudes 5 han tingut com a destinatari l’Ajuntament de Ripollet.\nAmb aquestes visites la intenció del Síndic és apropar-se a la ciutadania i donar a conèixer el servei que ofereix per tal que tothom, ciutadans o entitats, puguin adreçar-se a ell en cas de tenir cap consulta o queixa en referència a l’actuació de l’administració autonòmica o empreses que presten serveis d’interès general, com ara llum, aigua o gas, per exemple.\nPrevious: El PSC presenta una moció de suport als afectats per les participacions preferents\nNext: L’alcalde participa a un debat sobre el tercer sector al Parlament Metropolità\nRedacció 9 Juliol 2020 126


LES BARQUES: UNA TERRASSA DE CAMBRILS AMB EXCEL·LENT CUINA MARINERA |\nLES BARQUES: UNA TERRASSA DE CAMBRILS AMB EXCEL·LENT CUINA MARINERA\n10 junio, 2019 10 junio, 2019 / felixllovellfortuny\nEl passeig marítim del port de Cambrils està ple de terrasses de restaurants que ofereixen interessants ofertes culinàries típiques de la marinera població i que es complementen amb els menjadors en l’interior dels locals.\nAl turista que no coneix els establiments li pot semblar difícil triar davant tanta oferta. Però per aquells que volem gaudir d’una excel·lent cuina tradicional de peix i marisc volem recomanar el restaurant Les Barques que disposava no només d’una bona terrassa i menjador sinó també, el que és més important d’uns productes km 0 amb receptes dels pescadors locals.\nL’oferta gastronòmica de Les Barques, especialitzada en peix i marisc bàsicament de Cambrils i d’altres ports, és certament temptadora. Productes fresquíssims de la mar que no necessiten més elaboració que una bona planxa que ho deixi en el seu punt per assaborir tot el seu sabor.\nEn la nostra recent visita van començar amb unes cloïsses fines gallegues, un tàrtar de tonyina de Balfegó i pernil de Guijuelo Pedro Hernández. Vam continuar amb uns xipirons de Cambrils, pop de Cambrils i gambes a la planxa, culminant amb una caldereta de llamàntol i un suquet de rèmol amb fesols i musclos.\nTot unes delícies, regada amb Gessamí, de Gramona. Per postres una digestiva crema de iogurt amb mango i maduixes i un coulant de xocolata amb gelat de vainilla, entre altres opcions goloses van posar punt final a un àpat mariner inoblidable. I com sempre, un servei és cordial i amable, dirigit pel propietari Xavi Capella. Un bon restaurant per gaudir del mar al plat amb peix i marisc excel·lents en una agradable terrassa davant del port de Cambrils.\nCambrils, cocina, costa daurada, gastronomia, LES BARQUES DE CAMBRILS, restaurant, restaurantes, RESTAURANTS, turismo\n← XEF’S TABLE, EL NOU ESPAI GASTRONÒMIC DE ROMAIN FORNELL, OSCAR MANRESA I BERNARD BACH A ANDORRA\nTHAI BARCELONA | ROYAL CUISINE, LA CULTURA TAILANDESA EN TOTES LES SEVES VESSANTS →


Claus del dia a dia per a la protecció de la infància en els centres educatius | UNICEF\nIniciar sessió Iniciar sessió\nIr a unicef.es\nGracias a ti en 2020\nClaus del dia a dia per a la protecció de la infància en els centres educatius\nL'aprovació al Congrés de la LOPIVI per a la protecció de la infància davant la violència, obre algunes reflexions molt importants per als centres educatius. Quin paper tenen en la prevenció de la violència? Et presentem algunes claus d'acció.\nEls educadors sempre han tingut un paper protector. Les responsabilitats derivades de la protecció de la infància són inseparables de la funció docent fins i tot abans d'aquesta llei i ara queden reforçades amb la figura del coordinador de protecció del centre. Assumir que la prevenció de la violència i la protecció de l'alumnat formen part de la nostra rutina diària ens ajuda a integrar metodologies, eines i activitats de protecció en el nostre enfocament educatiu.\nDescarrega't el nostre quadern de protecció per a centres educatius. Disponible en PDF\n2. Clima escolar\nLa prevenció de la violència no és possible si no creem un ambient de relació interpersonal segur en el nostre centre educatiu. És important fer de centre un entorn protector i tenir cura del clima escolar.\nDescarrega't la nostra guia per a la millora del clima escolar en els centres educatius. Disponible en PDF\n3. Visió global\nL'escola és molt més que un edifici: forma part de la comunitat de referència de cada alumne, amb la seva família, les seves amistats, el seu veïnat i altres grups de persones i institucions del seu entorn. No podem limitar-nos al que passa dins dels límits físics de l'escola o l'institut. La nostra tasca educativa va més enllà i hem de considerar allò que li passa al nostre alumnat en conjunt.\nQue el centre educatiu hagi establert línies de col·laboració amb altres institucions responsables de la infància en el nostre entorn ens ajudarà a afrontar millor els problemes que puguin sorgir i a agilitzar les derivacions que siguin necessàries. Alguns dels nostres aliats són els serveis socials del municipi, la policia local, els serveis de salut i altres organismes competents.\nQuan un problema sorgeix, hem d'estar preparats per identificar les situacions de risc familiar o social i activar les línies de col·laboració que ja tenim amb la resta d'institucions implicades. A més a més, cal identificar els més vulnerables i dedicar un esforç especial per garantir la seva protecció.\n5. Interès superior\nL'interès superior de cada nen, nena o adolescent ha de ser sempre la guia de qualsevol de les nostres intervencions. Això vol dir que, en cas d'haver-hi diversos interessos en joc, s'ha d'optar per l'opció que més afavoreixi a el nen o nena, per la interpretació de la norma que li sigui més favorable i pel procediment que menys mal li causi.\nÉs fonamental que el centre compti amb normes i protocols de prevenció i protecció coneguts per tota la comunitat educativa (tant pel que fa al seu contingut com en la seva forma d'aplicació). Però, encara que necessàries, si només ens quedem en l'elaboració de normatives serà difícil avançar. La proactivitat és clau: emprendre accions preventives amb un component pràctic i adaptades a cada context ens ajuden a integrar la protecció de forma eficaç.\nCada nen, nena o adolescent té dret a conèixer els riscos del seu entorn i a desenvolupar les competències que l'ajudin a protegir-se a sí mateix i als altres. Un enfocament didàctic del seu dret a la protecció és fonamental\nEl currículum, a més de continguts teòrics sobre la violència, l'assetjament, el maltractament o el dret a la protecció necessita incloure:\nEl desenvolupament d'actituds de pau, no-violència, de defensa de la dignitat i de la promoció dels propis drets i els d'altres persones.\nL'adquisició gradual de competències que capacitin l'alumnat per a relacionar-se de manera respectuosa, no violenta i orientada a generar espais de diàleg i pau, com l'empatia, les habilitats d'escolta, la capacitat de negociació o la facilitat per viure i treballar en entorns inclusius i multiculturals.\nL'assoliment d'un entorn veritablement protector només serà possible amb la participació de tota la comunitat educativa i, molt especialment, dels propis estudiants. Habitualment visualitzem la protecció com un paraigua, però en la pràctica funciona com una xarxa: molta gent que assumeix la seva part de responsabilitat per evitar que els nens, nenes i adolescents de la comunitat pateixin cap mal.\nÉs important que les nenes, nens i adolescents formin part d'aquesta xarxa perquè enforteix les seves competències de prevenció i protecció, fomenta el seu sentit de la responsabilitat i, a més a més, perquè sovint són testimonis de la violència en els seus primers moments i la seva intervenció pot ser clau per evitar l'escalada. Per assegurar la protecció en els centres educatius és clau escoltar a la infància.\nLa Llei Orgànica de protecció integral de la infància i l'adolescència davant la violència (LOPIVI)\nL'aprovació en el Congrés dels Diputats d'aquesta Llei obre noves oportunitats perquè els centres educatius contribueixin activament a la fi de la violència contra la infància: "les administracions educatives regularan els protocols d'actuació contra l'assetjament escolar, el ciberassetjament, l'assetjament sexual , la violència de gènere, la violència domèstica, el suïcidi i l'autolesió, així com qualsevol altra manifestació de violència compresa en l'àmbit d'aplicació d'aquesta llei".\nLa llei reconeix als centres educatius com a part del sistema de protecció de la infància i inclou l'obligatorietat de designar una persona que exerceixi les funcions de Coordinador de Benestar i Protecció de l'alumnat en cada centre educatiu. A més a més, dóna especial importància a les tasques de prevenció de la violència.\n>> Coneix més sobre aquesta llei\nVols unir-te a la xarxa d'educadores?\nCIF G-8.445.108-7 - Registre de fundacions de competència estatal amb nº de registre 759


L'expresident del Govern central José Luis Rodríguez Zapatero creu que el diàleg és "imperatiu" per a la normalització a Catalunya i considera que l'adequat seria una "taula distesa i, si pot ser, discreta" on les parts puguin parlar de tot el que ha succeït des de l'any 2010, quan el Tribunal Constitucional va anul·lar part de l'Estatut.\n"Quan hi ha un 50/50 en el vot popular, parlar és un imperatiu absolut i cal seure a parlar en una taula distesa i si pot ser discreta, a veure què ha passat a Catalunya i en la seva relació amb Espanya des de 2010 amb la sentència, què va passar el 2012, què va passar el 2014, què va passar al setembre ia l'octubre de l'any passat ", ha assenyalat.\nEn una entrevista a La Sexta, ha assegurat que "mentre això no es posi damunt de la taula i es bolqui tot el que un té" no es va a "veure una possibilitat de normalització", cosa que "és urgent".\nPer a Zapatero, el procés és "un projecte on el fi justifica els mitjans i acaba sent un laberint impossible", però només hi haurà sortida "si a la defensa dels principis de l'Estat de Dret" se li suma "l'acció intel·ligent de la política ". "Mentre aquesta part no existeixi, el conflicte seguirà obert i pot anar a pitjor", ha vaticinat.\nPel que fa a la situació dels diferents líders independentistes com Oriol Junqueras, que es troben a la presó provisional, Zapatero ha comentat que "cal respectar-lo, però sens dubte, per la necessitat d'avançar en una direcció de diàleg i entesa és un problema ".


agost de 2010 – Pàgina 3 – GNULinux||||CAT\nMonthly Archive: agost 2010\nAfegir directoris (camins o paths) a l'octave\n13 d'agost de 2010\nBy Guillem under Enginyeria, Trucs i tutorials\nadd path octave, afegir camí a l'octave, afegir directoris octave, octave\nSeguin amb l’article sobre com personalitzar l’octave, voldria explicar-vos com podeu afegir directoris a l’octave per poder-hi executar els vostres fixters .m. Amb això aconseguim, per exemple, que des de l’octave puguem invocar com a funcions del propi programa tots els fitxers .m que hàgim fet i que tinguem guardats a la nostra carpeta d’usuari.\nPrimer de tot executem:\nI llavors afegim els directoris (camins, en anglès, paths). En el meu cas vull que l’octave em reconegui tots els fitxers que tingui a la meva carpeta d’usuari i a la carpeta bin. Heu de canviar el nom de guillem, pel vostre nom d’usuari, i si no teniu la carpeta bin no l’afegiu.\nCom veieu també he afegit l’opció more off, ja que no m’agrada que l’octave pagini els programes que executo.\nStarcraft II a linux amb wine\nAquells qui tingueu ja una edat «adulta» probablement vos recordareu de l’StarCraft, un dels millors jocs d’estratègia que han hagut mai (amb el permís del WarCraft o Age of Empires). Més de 10 anys més tards els desenvolupadors han presentat StarCraft II.\nUn fan d’aquest joc ha creat una mini-guia per instal·lar el joc a linux tot fent servir el wine. Bàsicament és necessari configurar el wine d’una forma concreta. Seguiu els següents passos:\n./winetricks droid fontfix fontsmooth-rgb gdiplus gecko vcrun2008 vcrun2005 allfonts d3dx9 win7\nEn executar l’última línia s’obrirà el configurador del wine. Haureu d’anar a la pestanya «Libraries» i introduir «mmdevapi» on posa «New override for library» i finalment fer clic sobre «Add» per tal d’afegir-la a la llista. Seguidament la marqueu i feu clic a «Edit» i la marqueu com a «Disabled». Per últim, aneu a la pestanya «Audio» i marqueu Alsa si no està marcat.\nAmb això ja tindrem tots els paràmetres necessaris configurats. L’últim pas serà iniciar la instal·lació. Si el que teniu és el cd original, sembla que hi ha un problema a l’hora de muntar-lo. Per tant, per muntar-lo haureu d’executar:\nAïxí ja podreu entrar al cd i executar l’instal·lador amb wine (no puc dir-vos el fitxer perquè no tinc l’StarCraft II … ).\nPetició per a tindre l’StarCraft II per a GNU/Linux natiu\nCom comenten a VivaLinux, l’èxit d’aquest tutorial ha fet que l’autor original es plantege una pregunta: tenint en compte que 4500 usuaris han vist la guia, si aquests usuaris hagueren comprat el joc ni que fora per jugar amb wine des de linux, Blizzard s’haguera endut:\n4.500 x U$S 60 = U$S 270.000\nLlavors sembla adient demanar una versió per a GNU/Linux, ja que el nombre d’usuaris que ho comprarien seria probablement major. Així que animeu-vos i…\nSigneu la petició\nComprovació del rendiment dels discos\nHui he tingut un dubte a l’hora d’instal·lar una distribució GNU/Linux al meu ordinador a on tinc dos discos durs de diferents característiques. Podia instal·lar el linux a qualsevol dels dos, així que per tal de decidir-me on instal·lar-lo he investigat una miqueta i he trobat l’eina hdparm, que permet comprovar el rendiment dels discos.\nPer comprovar el rendiment d’un disc, només cal executar:\nhdparm -t /dev/sdX\nAmb això podreu veure un resultat com aquest on queda prou clar que el rendiment del primer és millor que el del segon:\nResultats de l'hdparm\nIniciar l'octave en mode silenci sense que et mostri el text de benvinguda\noctave, octave missatge benvinguda, octave silent mode, octave wellcome message\nL’octave és un programa lliure per al càlcul numèric molt semblant i compatible amb el programa privatiu Matlab.\nCom que a la carrera em van ensenyar Matlab, quan vaig decidir usar programari lliure vaig adoptar l’octave com el meu programa per defecte per fer tota mena de càlculs. Una de les coses que més em molesta de l’octave, és el missatge de benvinguda que et dona cada cop que l’obres.\nL'octave en el seu «noisy» mode\nTreure aquest missatges és ben senzill, només cal anar a una terminal i escriure:\nI escriure al final del fitxer:\nalias octave='octave --silent'\nL'octave en el seu «silent» mode\nFont | octave –help\nCinc maneres de netejar l'Ubuntu\nBy Pau under Programari, Trucs i tutorials\nbleachbit, ubuntu, ubuntu tweak\nA OMG!Ubuntu han fet un recull de 5 consells per netejar el nostre Ubuntu d’antics paquets i paquets residuals, això inclou nuclis que ja no fem servir, paquets que es baixen en fer instal·lacions mitjançant synaptic/apt, etc.\nNeteja de la memòria cau de paquets\nLa neteja de la memòria cau de paquets baixats per a les diferents instal·lacions que fem pot arribar a alliberar uns quants GB al disc dur. Tot i que existeixen formes per fer la neteja manualment, el millor que podem fer és activar l’opció que neteja la memòria cau de paquets un cop es baixen. Per fer-ho:\nObriu el synaptic i aneu a Paràmetres > Preferències\nTrieu la pestanya «Fitxers»\nFeu clic a «Elimina els fitxers de paquets de la memòria cau»\nMarqueu la casella «Elimina els paquets descarregats després de la seua instal·lació»\nMemòria cau de paquets\nElimineu nuclis antics fent servir Ubuntu Tweak\nL’Ubuntu Tweak és una eina de configuració de tot el sistema que entre d’altres operacions ens permet netejar els paquets del sistema i nuclis antics que ja no es facen servir. Podeu instal·lar-lo des d’ací:\nLlavors només heu d’obrir-lo i anar a:\nNetejador de paquets\nFeu clic sobre «Clean kernels» i després fer clic sobre «Unlock» i introduir la contrasenya de root\nCaldrà fer clic sobre «Selecciona tots» per eliminar tots els nuclis (el nucli actiu actualment no es mostra)\nFinalment caldrà fer «Cleanup» i així s’eliminaran els nuclis no necessaris\nNeteja de nuclis amb l'Ubuntu Tweak\nElimineu els programes que mai no feu servir\nAixò és més un consell que cap altra cosa: tindre moltes aplicacions que no feu servir al vostre ordinador no és una cosa greu, però si no els feu servir no té sentit que estiguen allà ocupant espai.\nA tots ens ha passat que vam llegir a somgnu o alliberats o epkis o a programarilliure un article sobre un programa híper-mega-fantàstic que vam instal·lar, el vam provar i mai no el vam tornar a fer servir.\nFeu servir Bleachbit per fer una neteja global\nEl Bleachbit és un programa equivalent al CCleaner del Windows (a mi això em sona a anys llum). És un programa que es troba als repositoris i que permetrà eliminar tot tipus de contingut temporal i altre contingut del nostre ordinador.\nNeteja general amb Bleachbit\nMantingueu el sistema actualitzat\nDoncs això mateix. Això és un consell general per qüestions de seguretat i estabilitat més que per qüestions d’espai. Les actualitzacions també netegen l’Ubuntu de programari antic o d’altres elements.\nPublicat KDE 4.5 SC\n10 d'agost de 2010\nBy oriolsbd under Notícies, Opinió\nkde, notícia, versió definitiva\nAvui ha sortit la nova versió 4.5 de KDE (amb nom clau “Canny”), un dels entorns d’escriptori més utilitzats de GNU/Linux. Aquesta versió és la que vindrà de forma predeterminada amb les noves versions de la majoria de distribucions que utilitzen KDE com a entorn predeterminat (Kubuntu, OpenSUSE, SimpleMepis, Chakra, etc.) i de forma opcional en la resta de distribucions.\nL’aspecte gràfic d’aquesta nova versió està molt treballat, com ja és habitual en KDE. Segurament és un dels millors entorns en l’aspecte gràfic per a qualsevol sistema operatiu, sobretot gràcies al Plasma.\nEl sistema KDE també inclou tota una sèrie de programes, que també han estat actualitzats, com ara el paquet ofimàtic Koffice, els KDE games, l’explorador de fitxers Dolphin, l’excel·lent reproductor de so Amarok, el gravador de medis K3B i molts més.\nAlgunes de les novetats més interessants de KDE 4.5 SC són:\nS’ha reescrit l’àrea de notificació, i ara utilitza un nou protocol basat en D-Bus.\nS’han afegit noves utilitats i efectes d’escriptori al KWin.\nEl Plasma Netbook, la interfície gràfica especial per a netbooks, ha tingut moltes millores.\nS’ha reestructurat el panell de configuració de KDE.\nAra es pot escollir Webkit com a motor del navegador Konqueror.\nS’ha treballat molt per millorar encara més l’estabilitat de l’escriptori, tot i que des de fa unes quantes versions aquesta ja era prou bona.\nPodeu trobar una llista completa de les millores d’aquesta nova versió a l’anunci de llençament de KDE 4.5 SC.\nAplicacions de KDE 4.5 SC\ngnulinux.cat, la bicicleta, ubuntu\nFaig ressó de l’article sobre el nostre col·lectiu publicat al periòdic “La Bicicleta“, número 11 (agost del 2010)\nDesprés de diversos anys informant i ajudant gent, les principals webs catalanes líders en programari lliure han decidit ajuntar-se per formar el portal GNULinux.cat.\nLa unió s’ha dut a terme per tal d’unir esforços per a la consecució d’un objectiu comú: consolidar la posició de lideratge en aquest camp i poder oferir ajuda, recursos i una assistència tècnica de primera a les persones que vulguin usar el programari lliure.\nEl portal està pensat per a tot tipus de públics, des de principats fins a gent avançada en la matèria. Així, només entrar a la web, hi trobareu una guia per a tots aquells que vulguin aprendre com desfer-se del problemàtic Windows per instal·lar-se l’Ubuntu, el sistema operatiu lliure per excel·lència. A més a més, podreu estar al dia de tot el que passa al món del programari lliure a través de les notícies que, diàriament, GNULinux.cat va publicant a la web juntament amb un calendari on es mostren els propers esdeveniments que tindran lloc en aquest món i al nostre país.\nEl programari lliure, com l’Ubuntu, no és només un sistema operatiu gratuït en català, on resulta impossible agafar virus informàtics o ser espiat, és molt més que això, ja que tothom pot veure com està fet, modificar-ne el codi per adaptar-lo a les seves necessitats, compartir-lo amb els seus veïns, estar sempre actualitzat a la última versió i descarregar-lo d’Internet sense restriccions.\nA més a més, l’Ubuntu és extremadament senzill d’instal·lar i de fer servir. Fins i tot us el podeu baixar de la web www.ubuntu.com, gravar-lo en un CD i provar-lo sense ni tan sols haver-lo d’instal·lar. I si encara teniu algun dubte, el podeu resoldre preguntant-lo al fòrum de GNULinux.cat, entrant a la web www.gnulinux.cat/forum.\nJolicloud 1.0, distribució 3.0\njolicloud, ubuntu, versió definitiva\nFa un parell de dies es va alliberar la versió final 1.0 de Jolicloud, una distribució GNU/Linux basada en l’Ubuntu que proposa un canvi de concepte d’escriptori molt innovador (en el cas dels ordinadors).\nJolicloud instal·la un sistema linux amb l’escriptori GNOME. Tot i així, el que fa és crear una capa per sobre del GNOME des d’on s’executa el nou escriptori. Aquesta capa està programada amb HTML5 i altres noves tecnologies web i fa servir el Google Chrome en un mode especial de pantalla completa que fa la impressió d’ésser un escriptori diferent, a l’estil de l’EyeOS, però funciona molt més fluid i està una miqueta millor dissenyat (el propòsit és diferent, però).\nLa primera cosa que el Jolicloud demana en entrar a l’escriptori és la creació d’un usuari que s’associarà al sistema. Aquest usuari el podrem fer servir sobretot per sincronitzar dades a diferents ordinadors. És possible crear usuaris directament a Jolicloud o bé fer servir el nostre compte de Facebook.\nLa interfície es podria dir que és a l’estil de l’iPhone o l’Android: tenim tot un seguit d’aplicacions a les quals accedir. Podem instal·lar-ne de noves des del centre de programari, configurar els aspectes bàsics de l’escriptori, etc.\nPerò la cosa és millor encara: les aplicacions de Jolicloud no són només aplicacions típiques de distribucions GNU/Linux, sinó que a més inclou aplicacions web: en instal·lar-les i obrir-les simplement s’obri una finestra nova que es pot posar a pantalla completa i que pot ser una simple aplicació web. Amb això, navegar amb Google Maps, Facebook, Twitter i d’altres és realment un gust.\nEscriptori principal de Jolicloud\nInstal·lar noves aplicacions és també un gust: ens presenten un llistat realment bonic amb moltíssimes aplicacions (web i clàssiques) i instal·lar-les requereix un sol clic ràpid que ni tan sols ens demana contrasenya. Podem anar afegint vàries i Jolicloud les va afegint a la cua i les va instal·lant. Realment és el mètode més fàcil i ràpid que he vist mai per instal·lar aplicacions a una distribució GNU/Linux.\nInstal·lació de programari a Jolicloud\nTot funciona de manera fluïda, la interfície és intuïtiva i atractiva, el nombre de programes que s’ofereixen és molt gran i s’inclou Pandora, Skype, Boxee, The Cloud Player (un reproductor web que s’executa com si fora una aplicació), aplicacions de Google Map, GMail, Facebook, Youtube, Dropbox i bàsicament qualsevol servei web i aplicació clàssica de GNU/Linux que vulguem.\nLes aplicacions web disponibles són moltes, però encara podrien ser més. És molt possible que a la llarga siga possible afegir les nostres pròpies aplicacions (un diari, la caixa, etc.) per fer-les servir de la mateixa manera que les fem servir amb l’iPhone o l’Android.\nLa interfície de Jolicloud té una espècie de navegador de fitxers, però més bé és un llistat, ja que en fer clic sobre qualsevol dispositiu s’acabarà obrint el Nautilus amb un tema adaptat al Jolicloud però que en realitat no s’integra bé. Cal pensar que en un futur milloraran el navegador de fitxers propis en el seu aspecte més bàsic.\nNavegadors de fitxers del Jolicloud\nL’últim punt del qual caldria parlar és de les opcions de configuració de l’escriptori Jolicloud: molt limitades per no dir nul·les. La secció de configuració permet només modificar aspectes bàsics del nostre perfil, però no permet canviar gairebé cap paràmetres de l’escriptori. Aquest també és un punt que segurament millorarà en properes versions.\nPreferències del Jolicloud\nHe d’admetre que estic molt sorprès amb el Jolicloud. En un principi pensava que seria una distribució més, sobretot pensant que el Meego ja complia el paper que vol complir el Jolicloud. Però Jolicloud és realment diferent, copiant la forma de funcionar dels telèfons mòbils amb Android i iPhone, amb tots els seus avantatges i amb un linux per sota que fa que les possibilitats siguen infinites (totes les que un sistema linux permeta).\nTot i així encara queden alguns aspectes per millorar com la integració amb el GNOME: s’ha de dir que és lleig veure el nautilus amb el tema que li han posat després d’haver estat treballant amb la interfície del Jolicloud. Altre aspecte a millorar és la personalització de la interfície i altres opcions de configuració: actualment és molt limitat el que podem personalitzar.\nJolicloud pot acabar convertint-se en una distribució ideal per la gent que només vol l’ordinador per a un ús bàsic i no tan bàsic. A més, podria considerar-se una distribució ideal per als nouvinguts. Caldrà estar atents al seu desenvolupament.\nPodeu baixar la versió 1.0 de Jolicloud des de la secció de baixades del seu web. La instal·lació és exactament igual que amb una Ubuntu i podeu fer-ne proves abans d’instal·lar-la. Permet dos tipus d’instal·lació, un amb wubi o bé amb una iso normal.\nDescàrrega | Jolicloud 1.0\nEnllaços macos amb CSS3\n8 d'agost de 2010\nBy Pau under Programació\nL’altre dia, el nostre company Aljullu ens demanava com havíem fet per fer l’efecte que veieu amb els enllaços a GNULinux.cat. He d’avisar-vos que aquest efecte és molt més bonic si el mireu amb el Google Chrome o amb la beta del Firefox4 (amb la 3.X només veureu part de l’efecte).\nAixò és un enllaç exemple\n-webkit-transform: scale(1) rotate(0);\n-moz-transform: scale(1) rotate(0);\n-o-transform: scale(1) rotate(0);\ntransform: scale(1) rotate(0);\n-webkit-transform: scale(1.05) rotate(-1deg);\n-moz-transform: scale(1.05) rotate(-1deg);\n-o-transform: scale(1.05) rotate(-1deg);\ntransform: scale(1.05) rotate(-1deg);\nTingueu en compte que els paràmetres -moz/-webkit/-o són paràmetres específics per als diferents navegadors que encara no han implementat la característica «transform» a nivell global (això és perquè alguns navegadors ho implementaren abans i altres més tard). Ara mateix hem de posar-ho per fer que la compatibilitat siga màxima (tot i que realment només es veurà bé amb els navegadors més moderns).\nAixò ho vam vore al bloc de David Walsh.


El Minipop 2015 ja s’acosta!!! | Tecletes\nAmics i amigues de Tecletes! La nostra activitat estrella de l’any és cada cop més aprop! Els propers 5, 6 i 7 de juny se celebrarà a l’entorn idíl·lic del Passieg de les Palmeres la cinquena edició del festival Minipop! Però els motors comencen a escalfar-se i per això us fem cinc cèntims d’un parell d’actes que celebrarem ben aviat a la nostra estimada Tarragona.\nDimecres 22 d’abril, de 17h. a 20h. La Biblioteca Pública de Tarragona organitza, un any més i ja és el tercer, la Revetlla de Sant Jordi i nosaltres hi tornem a ser! En aquesta ocasió, hi prendrem part amb un conte que la Muntsa Plana i l’Aleix Cortés han elaborat i que presentarà al petit gran públic la 5a edició del festival Minipop. El conte duu per títol “Contem cantant” i té com a protagonista en Fernàndes, el simpàtic ocell que protagonitza el cartell d’enguany del Minipop. Amb acompanyament de la guitarra de l’Aleix i la veu de la Muntsa, els espectadors podran sentir la història que explica l’existència d’una cura màgica per gairebé tot: la música. Després d’escoltar el conte, serà el moment de participar en un divertidíssim taller per a tota la família i de conèixer tots els detalls del Festival. L’activitat de Minipop-Tecletes està previst que comenci a les 18,30h.\nDiumenge 26 d’abril a les 12h a la terrassa de Les Granotes (Parc de l’Amfiteatre). Encetarem el tour de presentacions sense moure’ns de casa. Com no podia ser d’una altra manera, la primera estació, el 26 d’abril, serà Tarragona! L’escenari serà la terrassa de Les Granotes. A partir de les 12 hores hi haurà el tradicional vermut, amenitzat per una selecció de rock&roll, música dels 60 i doo wop a càrrec de dj Primy, un taller creatiu i un espai de jocs.\nEl mateix diumenge 26 d’abril repartirem la cinquena i última postal de l’aniversari i farem un regal molt especial als primers 60 súper-fans del festival que ens ensenyin la col·lecció sencera. Serà un tiquet vàlid per un viatge en golondrina per a dues persones que podreu bescanviar a la guixeta del Tarragona Blau. Si encara no teniu les primeres quatre postals, ja podeu córrer a buscar-les als establiments de la xarxa de micromecenes.\nA totes les presentacions podreu comprar l’abonament del Minipop al preu súper-reduït de 6 euros i entrar en un sorteig. Sí, sí, sembla una broma però és veritat. Només 6 euros per 3 dies, 12 actuacions musicals, una selecció de tallers creatius dinamitzats per joves artistes locals, cinema, teatre, dansa i molt més.\nLes millors activitats, a Tecletes!\nEl Minipop no és un festival només per nens


Sitgesinfoguia – Finalitza la Dance World Cup\nFinalitza la Dance World Cup\nLa regidora de Promoció Econòmica, Aurora Carbonell, va passar el relleu a la ciutat portuguesa de Braga que acollirà la propera edició d’un esdeveniment que ha reunit a Sitges més de 6.000 participants.\nDesprés d’una setmana de moltes competicions celebrades als escenaris del Casino Prado i Melià Sitges es va posar el punt i final a la Dance World Cup en una gran gala celebrada dissabte a l’Auditori de l‘hotel.\nL’exhibició de cloenda amb diferents especialitats de dansa va comptar amb les ballarines sitgetanes Sol Queralt, Carla Baqués i Joana Boronat, guanyadores de la Dance World Cup, en la modalitat Hip-Hop & Street Dance Júnior, que van realitzar la seva coreografia.\nEn la recta final de la gala, la regidora de Promoció Econòmica, Aurora Carbonell, va pujar a l’escenari per felicitar als participants “pel seu gran nivell exhibit” i va passar el relleu a la ciutat que acollirà la Dance World Cup de l’any vinent, Braga, situada a Portugal.\nLa gala va finalitzar amb les darrers lliuraments de premis com els Absoluts on Espanya va assolir el primer lloc en la categoria Junior & Senior i el segon en la de Mini & Children.\nLa Dance World Cup ha reunit a 6.000 participants de 46 païssos diferents.


Can Comelles\tDimarts, 2 de juliol de 2019\nLa residència de Can Comelles hauria d'incrementar la seva plantilla laboral per a poder implantar el sistema d’Atenció Centrada en la Persona (ACP), projecte bandera de Sumar Acció Social, empresa que té encomanada la gestió d'aquesta instal·lació municipal. Així ho ha afirmat la coordinadora de l’Àrea de Drets Socials i Ciutadania i regidora de Serveis Socials Especialitzats, Maria Vallejo, en una entrevista a Ràdio Esparreguera. Aquesta ampliació de personal és previst que sigui una realitat a principis de l’any vinent: “És un tema que tractarem en els propers pressupostos, després de l’estiu, i la seva implementació seria immediata un cop aprovats els comptes”, ha assegurat.\nL’Atenció Centrada en la Persona és una nova manera d’atendre i entendre a la gent gran que té per objectiu respectar les preferències de la persona i que aquesta pugui viure en un centre, com a casa, amb iniciatives com, per exemple, que cada usuari es llevi i esmorzi a l’hora que vulgui. Per a poder donar aquesta atenció personalitzada als residents però, fa falta més personal. “Ara hi ha 53 treballadors, comptant també els de de cuina i serveis perifèrics, crec que l’ampliació hauria de ser d’entre 6 i 10 persones”, apunta María Vallejo.\nSegons la coordinadora de l’Àrea de Drets Socials i Ciutadania, la residència ha d’anar més enllà del model estàndard i les ràtios marcades per la Generalitat, que subvenciona bona part de les places de Can Comelles: “Cada vegada ens arriben més persones amb dèficits cognitius i més dependents, si volem aplicar el model ACP i fer una residència moderna, on la seguretat i la cura estiguin garantides, hem d’ampliar el personal i també hem d’especialitzar la residència per blocs, perquè els residents estiguin més ben atesos”.\nAquest increment de la plantilla permetria també posar en marxa la Unitat de Convivència, les obres de la qual ja estan acabades. Tot i que estava previst inaugurar-la ja, finalment s’ha preferit esperar per a dotar-la dels treballadors necessaris. En aquest sentit, María Vallejo subratlla que “ens estimem més garantir la seguretat dels usuaris que obrir-la precipitadament, per això ens esperem a tenir l’ampliació de personal per a poder-la posar en marxa en les millors condicions”.\nL'empresa Sumar Acció Social té encomanada la gestió de la residència


Síndrome de l'estancament laboral | Consumer\nSíndrome de l’estancament laboral\nEls treballadors més vulnerables a sofrir-ho són els més valuosos, ja que es plantegen reptes molt ambiciosos en menors terminis\nData de publicació: Dissabte, 24deOctubrede2009\nLa síndrome de l’estancament laboral és un fenomen molt estès en les empreses espanyoles. Afecta sobretot als professionals que, després de diversos anys en la mateixa companyia, descobreixen que no tenen oportunitats d’evolucionar en l’àmbit professional. També es dona en persones amb grans expectatives que busquen un reconeixement major i entre els qui se senten desmotivats davant un treball amb tasques repetitives. Els empleats més vulnerables a l’estancament són els més valuosos per a les empreses, ja que es plantegen reptes molt ambiciosos i els executen en terminis menors.\nPrimers símptomes de desgast\nEls treballadors passen per dues fases molt diferenciades. Travessen una primera etapa d’entusiasme, quan en un moment de la seva carrera professional se senten còmodes perquè dominen la tasca o perquè estan en el començament. I arriben a l’apatia o a sentir-se cremats si la sensació anterior no es manté en el temps. És llavors quan es passa a l’etapa “de dificultat” o del creixement.\nEn general, en la primera fase destaquen els empleats que no es plantegen grans reptes i tendeixen a acomodar-se en els seus llocs de treball. Són persones poc ambicioses en qüestions d’aprenentatge o millora. Es limiten a complir amb les seves obligacions i, d’aquesta manera, se senten satisfetes.\nEs detecta amb facilitat: el treball resulta monòton, es té la sensació de ser un autòmat i mancada motivació\nPreocupa el següent estadi perquè les dificultats emocionals són possibles. En ell es troben els treballadors que es plantegen grans reptes que necessiten superar amb esforç. Se senten insatisfets amb el seu treball, ja que estan motivats mentre el repte és gran, però conforme s’aconsegueixen els objectius, l’impuls comença a decaure.\nPautes per automotivarse en el treball\nQuan arriba aquest moment, cal prendre mesures. Si no es posa remei, s’entra en una dinàmica perillosa i es comença a perdre valor de cara als caps. Les tècniques d’automotivació són fórmules que ajuden a superar la síndrome de l’estancament laboral.\nRespondre a la pregunta “què desmotiva?”. Cal revisar els aspectes que poden resultar desmotivantes (un mal cap, un salari baix o estancat, falta d’objectius…) i posar-los en un balança al costat dels seus oposats (una ocupació bonica, beneficis socials, un bon salari…). D’aquesta manera, se sospesen els pros i contres amb objectivitat.\nSentir-se protagonista i evitar interpretar el paper de víctima. No cal considerar-se víctima de les circumstàncies, sinó ser protagonista. És convenient pensar en positiu, perquè la certesa i l’esperança que els objectius es poden aconseguir apropen al triomf.\nSer actiu i no reactiu. Qui vol aconseguir alguna cosa, ho aconsegueix. Davant qualsevol adversitat, els obstacles no han de frenar l’avanç. Cal tenir clar l’objectiu que es vol aconseguir. Les persones proactives ocupen els millors posats perquè donen solucions als problemes, prenen la iniciativa de fer el que resulti necessari i desenvolupen la tasca.\nEstablir pauses per desconnectar. Així es trenca la monotonia i hi ha una recuperació mental. És suficient amb petits lapses que ajudin a desconnectar per complet. No han de plantejar-se com un canvi d’activitat, sinó com una evasió que ajudi a recobrar energia. És recomanable obligar-se a donar un petit passeig entre hores, a prendre una tassa de cafè, a buscar un moment de conversa amb algun company o a apropar-se fins a un altre departament i interessar-se pel seu treball. És preferible recórrer a els llocs que estan més lluny per obligar-se a caminar.\nFixar assoliments i renovar-los. És convenient establir etapes per aconseguir els objectius i gaudir amb la seva consecució. El més aconsellable és fer un desglossament al llarg de cada jornada, a més d’escriure els terminis perquè així es reforça el compromís i es ratllen els avanços a mesura que s’aconsegueixen. Una vegada aconseguits, ajuden a analitzar la raó del triomf i augmenten les probabilitats de saber com enfrontar-se en el futur a accions similars. En el dia a dia poden marcar-se objectius menors: citar-se amb un client difícil, ordenar els arxivadors de la taula, actualitzar la documentació de l’últim projecte. Sempre que es pugui, cal escriure l’hora exacta en la qual es comença i a la qual s’acabarà; intentar aconseguir-ho serà com un joc. També és necessari renovar els assoliments de forma periòdica i aprendre a mantenir-se automotivado, ja que quan s’aconsegueix una meta cal plantejar-se la següent.\nIntentar millorar les possibilitats. Per aconseguir una meta cal invertir en un mateix amb la finalitat de desenvolupar tot el potencial. Ampliar coneixements és gairebé un deure. En molts casos, n’hi ha prou amb inscriure’s en algun curs d’informàtica, de perfeccionament o d’idiomes. Altres vegades és suficient si es canvien algunes actituds: ser més dinàmics, tenir més iniciativa, augmentar la flexibilitat…\nSaber gaudir del treball. Les persones inquietes sempre aspiren a més. No els n’hi ha prou amb satisfer les seves necessitats materials, sinó que busquen sentir-se ben cada dia. Cal pensar que el treball permet aprendre alguna cosa nou diàriament, com resoldre un problema o establir una estratègia encertada de comunicació amb un client. N’hi ha prou amb canviar d’actitud i plantejar-se el treball com un autèntic plaure, veure una oportunitat en les situacions que abans representaven una amenaça. Des de la tasca més dura fins al company amb qui la convivència resulta impossible poden transformar-se en un repte personal la superació del qual ajudi a contemplar el treball com un desafiament permanent i motivador.\nAportar nous projectes. Sovint, la desmotivació arriba quan es considera que el treball que es realitza no es correspon amb les possibilitats reals. És llavors quan cal apostar per activitats compatibles amb el desenvolupament de la professió per fer que cada dia sigui diferent. Hi ha diverses opcions: fer les coses millor, ampliar les tasques, tenir més iniciatives i, fins i tot, prendre decisions. Tenir iniciativa i plantejar-se la forma d’augmentar competències pot ser molt beneficiós per al futur laboral. Aquest objectiu és aplicable a qualsevol treball (un professor pot limitar-se a fer classes, o investigar i ampliar els seus coneixements amb estudis).\nNo tenir por al fracàs, sinó veure-ho com una oportunitat d’aprendre. L’estadística confirma que pocs emprenedors reeixits han triomfat en el primer intent. Tenir una segona oportunitat de millora és clau, així com la capacitat de superar una mala experiència i les situacions més adverses. Per saber si s’ha après alguna cosa amb aquest error, és imprescindible preguntar-se què ha ocorregut. La resposta potenciarà l’autoestima, ampliarà la consciència i servirà per evitar que es repeteixin les mateixes equivocacions en futures i similars circumstàncies. En general, es tendeix a justificar el fracàs, ja que resulta més fàcil que lluitar per aconseguir l’èxit en un projecte.\nEnvoltar-se d’un bon entorn. Alguna cosa tan simple com triar una llum determinada, ajustar la temperatura i procurar que el lloc de treball sigui el més còmode i estimulant possible influeix molt en l’estat anímic. També envoltar-se dels elements que animin més: fotos de persones o d’objectes que siguin un motor d’acció. Si es té la possibilitat de col·locar la taula prop d’una finestra o en un lloc des d’on es pugui observar l’exterior, és preferible, així com escoltar música mentre es treballa i expressar per escrit les metes, objectius i estratègies per portar-los avanci.\nAlguns senyals indiquen quan un company de treball podria ser a punt de deixar l’empresa:\nSi demana revisar les condicions del seu contracte. Comença per valorar les condicions actuals i “sondeja” les clàusules de confidencialitat o de no competència.\nQuan gaudeix les vacances pendents i, fins i tot, els dies de lliure disposició.\nSi no es commou per res que estigui relacionat amb l’empresa: no es queixa, sinó que es limita a assentir.\nSempre que es faci més gelós i desconfiat: impedeix que es miri el seu treball en l’ordinador.\nUna vegada que declara una treva amb les persones amb els qui estava en competició constant per temes relacionats amb la presa de decisions i responsabilitats.\nQuan perllonga els seus esmorzars més temps i aprofita aquest horari per visitar als seus contactes, actualitzar el currículum vitae o anar a entrevistes.\nAl moment en què augmenta el nombre de reunions fora de l’oficina, així com el nombre de trucades entrants i sortints en el seu telèfon.\nSi deixa de participar en les reunions socials que s’organitzen en l’oficina.\nestancament laboral objetivos-ca reptes treball treballadors